wickkiey/tamil-wikipedia-chunked huggingface dataset:
# சிக்காசோ

'''  
**சிக்காசோ** ஐக்கிய அமெரிக்காவில் வாழும் தொல்குடி அமெரிக்க இனக்குழுவினர் ஆவர். இவர்கள் முன்னர் அலபாமாவின், ஹண்ட்ஸ்வில் பகுதிக்கு மேற்கில் மிசிசிப்பி, தென்னசிப் பகுதிகளில் அமைந்திருந்த தென்னசி ஆற்றோரம் வாழ்ந்து வந்தனர். ஐரோப்பியர் வருகைக்கு முன்னர் இவர்கள் அங்கிருந்து கிழக்காகச் சென்று, மிசிசிப்பி ஆற்றின் கிழக்குப் பகுதியில் குடியேறினர். சிக்சோக்கள், முதல் ஐரோப்பியர் வருகையில் இருந்து பலவந்தமாக ஒக்லஹோமாவுக்குத் துரத்தப்படும் வரை வடகிழக்கு மிசிசிப்பியில் வாழ்ந்து வந்ததாகவே எல்லா வரலாற்றுப் பதிவுகளும் குறிப்பிடுகின்றன. இவர்கள், சிக்காசோ மொழி போன்ற ஒரு மொழியைப் பேசும் சொக்ட்டோக்களுக்கு உறவுடையவர்கள். இவ்விரு மொழிகளும் சேர்ந்து முஸ்கோஜிய மொழிகளின் மேற்குக் குழுவை உருவாக்குகின்றன.  
சிக்காசோக்கள் இரண்டு பிரிவினராக உள்ளனர். இப்பிரிவுகள், *இம்ப்சக்தயா*, *இஞ்சுத்வாலிப்பா* என்பனவாகும். இந்தியர் அகற்றல் சட்டத்தின் அடிப்படையில் ஒக்லஹோமாவுக்கு அகற்றப்பட்ட ஐந்து நாகரிகமுற்ற பழங்குடிகளுள் இக் குழுவினரும் அடங்குவர். இவ்வினக்குழுவினர் அரசினால் ஏற்றுக்கொள்ளப்பட்ட தேசிய இனங்களுள் 13 ஆவது பெரிய பழங்குடியாகும்.
# டாம்ப்பா

**டாம்ப்பா** (Tampa) ஐக்கிய அமெரிக்காவின் புளோரிடா மாநிலத்திலுள்ள ஒரு பெரிய நகரமாகும். இது புளோரிடா மாநிலத்தில் உள்ள இல்சுபரோ மாவட்டத்தில் (Hillsborough County) உள்ளது. 2000 ஆம் ஆண்டு 303,447 ஆக இருந்த மக்கள்தொகை 2006 ஆண்டு கணக்கெடுப்பின்படி 332,888 ஆக உயர்ந்துள்ளது .
# யேல் பல்கலைக்கழகம்

**யேல் பல்கலைக்கழகம்** (*Yale University*), ஐக்கிய அமெரிக்காவின் கனெடிகட் மாநிலத்தில் ஒரு பல்கலைக்கழகமாகும். ஐவி லீக் குழுமத்தில் ஒன்றாக உள்ள இப்பல்கலைக்கழகம் அமெரிக்காவின் மூன்றாம் மிகவும் பழமையான பல்கலைக்கழகமும் ஆகும்.  
இப் பலகலைக்கழக தெற்காசியவியல் துறை தமிழ் பாடங்களை வழங்குகிறது.  
1701 இல், கனெக்டிகட் பகுதியில் நிறுவப்பட்டு, அமெரிக்காவிலேயே பழைய கல்வி நிறுவனங்களில் ஒன்றாக உள்ளது. காலேஜியேட் ஸ்கூல் எனப் பெயரிடப்பட்டு, 1718 இல், யேல் கல்லூரி எனப் பெயர் மாற்றப்பட்டது. கிழக்கிந்திய நிறுவனத்தின் ஆளுநரான எலிகு யேல் என்பவரின் நினைவாக இப்பெயர் சூட்டப்பட்டது. 1861 ஆம் ஆண்டில், இதன் உறுப்பான கலை, அறிவியல் பள்ளி, முனைவர் பட்டத்தை வழங்கியது. அமெரிக்காவிலேயே முதலில் முனைவர் பட்டம் வழங்கிய நிறுவனம் இதுவே என்பது குறிப்பிடத்தக்கது. 1900 ஆம் ஆண்டில், அமெரிக்கப் பல்கலைக்கழகங்களின் கூட்டைமைப்பை நிறுவியதில் இந்தப் பல்கலைக்கும் பங்குண்டு. தற்போது 12 கல்லூரிகள் இயங்குகின்றன. இன்னும் இரண்டு வரவுள்ளன.  
இங்கு 1,100 ஆசிரியர்களும், 5,300 இளநிலைப் பட்டதாரிகளும், 6,100 முதுநிலைப் பட்டதாரிகளும் உள்ளனர்.
பல்கலைக்கழகத்திற்கு சொந்தமான சொத்துக்களின் மதிப்பு $20.80&nbsp; பில்லியன் ஆகும். உலகில், அதிகளவு சொத்தைக் கொண்ட கல்வி நிறுவனங்களில் இதுவும் ஒன்று. இங்குள்ள நூலகங்களில் 12.5&nbsp; மில்லியன் நூல்கள் உள்ளன. இதனுடன் தொடர்புடையவர்களில் 51 பேர் நோபல் பரிசு பெற்றவர்கள் ஆவர். அமெரிக்க பிரதமர்கள், அமெரிக்க நீதிமன்ற தலைமை நீதிபதிகள் உட்பட்ட பலர் இங்கு படித்துள்ளனர்.  
என்.சி.ஏ.ஏ. எனப்படும் தேசிய விளையாட்டுகளில், யேல் புல்டாக்ஸ் என்ற பெயரில் களமிறங்குவர்.
# யேல் பல்கலைக்கழகம்

### மாணவர் அமைப்புகள்

இங்கு படிக்கும் மாணவர்கள் பல்வேறு குழுக்களில் பங்கெடுக்கின்றனர். மாணவர்கள் இயக்கும் செய்தித்தாள், வானொலி, இலக்கியக் குழுக்களும், திரைக் குழுக்களும் உள்ளன. யேல் புல்டாக்ஸ் குழுவும் இதில் அடங்கும். யேல் வானொலியை மாணவர்களே இயக்குகின்றனர்.
# யேல் பல்கலைக்கழகம்

### தடகளம்

இங்கு 35 ஆட்டக் குழுக்கள் உள்ளன. இவ ஐவி லீக் போட்டிகளில் பங்கேற்கின்றன. என்.சி.ஏ.ஏ. போட்டிகளிலும் இவை பங்கெடுப்பதுண்டு.
விளையாட்டுத் திடல்களும் உள்ளன. பெரிய அளவிலான உடற்பயிற்சியகம் இங்குள்ளது. இது ஒலிம்பிக் போட்டிகளில் தங்கப் பதக்கம் வென்றுள்ளது. பாய்மரப் படகோட்டம், ஐஸ் ஹாக்கி உள்ளிட்ட ஆட்டங்களும் விளையாட்டப்படுகின்றன.
# யேல் பல்கலைக்கழகம்

## கல்லூரிகள்

இதனுடன் இணைந்த சில தங்கிப் படிக்கும் கல்லூரிகளும் உள்ளன. அவற்றில் பெர்க்லி, பிரான்போர்டு, கல்ஹவுன், டாவ்ன்போர்ட், டிரம்புல் ஆகியன குறிப்பிடத்தக்கன.
# யேல் பல்கலைக்கழகம்

## கல்லூரிகள்

### நிர்வாகம்

தலைவரும், நிர்வாகக் குழுவினரும் இணைந்து பல்கலைக்கழகத்தை நிர்வகிக்கின்றனர். இதன் தலைவர், அமெரிக்காவிலேயே அதிக சம்பளம் வாங்குகிறார்.
# யேல் பல்கலைக்கழகம்

## கட்டிடங்கள்

- பேட்டல் ஆலயம்
- பெய்நெக்கே நூலகம் (அரிய நூல்களைக் கொண்டது)
- ஹார்க்னஸ் டவர்
- இங்கல்ஸ் ரிங்க்
- கிளின் உயிரியல் கட்டிடம்
- ஆஸ்போர்ன் நினைவு ஆய்வுக்கூடங்கள்
- பேய்னே விட்னே உடற்பயிற்சியகம்
- பீபாடி வரலாற்று அருங்காட்சியகம்
- ஸ்டெர்லிங் மருத்துவ அறை
- ஸ்டெர்லிங் சட்டக் கட்டிடங்கள்
- ஸ்டெர்லிங் நினைவு நூலகம்
- யேல் கலைக்காட்சியம்
- யேல் கட்டிடக்கலை கட்டிடம்
# யேல் பல்கலைக்கழகம்

## கல்வி நிறுவனங்கள்

| **பள்ளி** | <>**ஆண்டு**</> |  |
| --- | --- | --- |
| யேல் மருத்துவப் பள்ளி | <>1810</> |  |
| யேல் ஆன்மீகப் பள்ளி | <>1822</> |  |
| யேல் சட்டப்பள்ளி | <>1843</> |  |
| யேல் கலை, அறிவியல் பள்ளி | <>1847</> |  |
| ஷெஃபீல்டு அறிவியல் பள்ளி | <>1847</> |  |
| யேல் கவின் கலைப் பள்ளி | <>1869</> |  |
| யேல் இசைப் பள்ளி | <>1894</> |  |
| யேல் சுற்றுச்சூழலியல் பள்ளி | <>1901</> |  |
| யேல் பொதுநலப் பள்ளி | <>1915</> |  |
| யேல் நர்சிங் பள்ளி | <>1923</> |  |
| யேல் நாடகப் பள்ளி | <>1955</> |  |
| யேல் மேலாண்மைப் பள்ளி | <>1976</> | } |  
யேல் பல்கலையின் முன்னெடுப்புகளில் சில:
- உலகளவில் கல்வியை மேம்படுத்த, ஜாக்சன் இன்ஸ்டிடியூட்
- உலக சுகாதாரத்தை மேம்படுத்த, உலக சுகாதார முன்னெடுப்பு
- யேல் இந்தியா முன்னெடுப்பு, இந்தியாவுடனான கல்வி உறவை மேம்படுத்த
- யேல் சீனச் சட்ட மையம், சீனாவில் சட்ட விதிகளை ஊக்குவிப்பதற்காக
- யேல்- சிலி பல்கலைக்கழகம் கூட்டு - வானியல் ஆய்விற்காக
- பீக்கிங்-யேல் பல்கலைக்கழகம் கூட்டு - தாவர மரபணுவியல், வேளாண் உயிரியல்
- டோதாய் - யே முன்னெடுப்பு - ஜப்பானைப் பற்றிப் படிக்க
- ஃபூடன் - யேல் உயிர்மருத்துவ ஆய்வு மையம் - சாங்காய் நகரில்
- யேல் -லண்டன் பல்கலைக்கழக கூட்டு
- பெருவில் யேல் மையம், மச்சு பிச்சு, இன்கா நாகரிகம் பற்றி அறிய
- சிங்கப்பூர் தேசியப் பல்கலையுடன் கூட்டு - ஆசியாவில் கலைக் கல்வியை மேம்படுத்த
# யேல் பல்கலைக்கழகம்

## குறிப்பிடத்தக்க பழைய மாணவர்கள்

, 1975, யேல் நாடகக் கல்லூரி]]
, 1878 இல் யேல் பல்கலையில் பட்டம் பெற்றார்]]  
யேல் பல்கலைக்கழக மாணவர்கள் பல்வேறு துறைகளில் சிறந்து விளங்குகின்றனர்.
:இவர்களுள் குறிப்பிடத்தவர்கள்: (பதவியும், பெயரும்)
- அமெரிக்கப் பிரதமர்கள் - வில்லியம் டாஃப்ட், ஜெரால்டு ஃபோர்டு, ஜார்ஜ் ஹெர்பெர்ட் வாக்கர் புஷ், பில் கிளின்டன், ஜார்ஜ் வாக்கர் புஷ்
- இத்தாலிய பிரதமர் - மார்யோ மோன்டி
- அமெரிக்க அரசுச் செயலர்கள் - ஜான் கெர்ரி, இலரி கிளின்டன்
- அகராதி உருவாக்குனர் - நோவா வெப்ஸ்டர்
- ஆராய்ச்சியாளர் - சாமுவெல் மோர்சு
- திரைத்துறை - மெரில் ஸ்ட்ரீப், நடிகை
- ஊடகவியலாளர் - டைம் இதழின் துணை நிறுவனர் ஹென்றி லூஸ்
- நோபல் பரிசு பெற்ற பொருளாதார மேதை - பால் கிரக்மேன்
- நோபல் பரிசு பெற்ற இயற்பியலாளர் - எர்னஸ்ட் லாரன்சு
# பில் கிளின்டன்

**வில்லியம் ஜெஃபர்சன் கிளின்டன்** அல்லது **பில் கிளின்டன்** (பிறப்பு **வில்லியம் ஜெஃபர்சன் பிலைத்**, ஆகஸ்டு 19, 1946) ஐக்கிய அமெரிக்காவின் 42வது குடியரசுத் தலைவராக 1993 ஆம் ஆண்டு முதல் 2001 வரை பதவி வகித்தவர் ஆவார். இதற்கு முன் இவர் ஆர்கன்சஸ் மாநிலத்தின் ஆளுநராக இருந்தார். இவரின் மனைவி இலரி கிளின்டன் 2008இல் அமெரிக்கக் குடியரசுத் தலைவர் தேர்தலில் மக்களாட்சிக் கட்சியின் வேட்பாளராகப் போட்டியிட்டுத் தோல்வி அடைந்தார்.
புதிய ஜனநாயகவாதியாக கருதப்பட்ட பில் கிளின்டன், மூன்றாம் வழி தத்துவ ஆளுமை, இவரது இருமுறை ஜனாதிபதி ஆட்சிக்காலத்தைப் பிரபலப்படுத்தியது. வட அமெரிக்க சுதந்திர வர்த்தகக் கோட்பாட்டிலும், நலக் காப்பீட்டுதிட்டத்திலும் இவரது செயல்திட்டங்கள் நடுநிலைமையுடன் விளங்குவதாகக் கருதப்பட்டன.
# ஜான் மெக்கெய்ன்

**ஜான் சிட்னி மெக்கெயின்** (*John Sidney McCain*; (ஆகஸ்ட் 29, 1936]] – ஆகஸ்ட் 25, [[2018) அரிசோனா மக்களின் சார்பான ஐக்கிய அமெரிக்காவின் மேலவையில் மூத்த உறுப்பினர். இவர் அமெரிக்கக் குடியரசுத் தலைவர் தேர்தலில் குடியரசுக் கட்சியின் தலைவர் வேட்பாளராகப் போட்டியிட்டு தோல்வியுற்றவர்.  
ஐக்கிய அமெரிக்க கடற்படை அகாடமியிலிருந்து 1958இல் மெக்கெய்ன் பட்டம் பெற்று கடற்படை விமான ஓட்டுநர் ஆனார். விமானம் தாங்கிக் கப்பல்களிலிருந்து நிலத் தாக்குதல் விமானங்களை ஓட்டியுள்ளார். வியட்நாம் போரில் அமெரிக்கப் படையில் சேர்ந்து பணி புரிந்து "ஃபோரெஸ்டல்" விமானம் தாங்கிக் கப்பலில் ஏற்பட்ட தீ விபத்தில் தப்பினார். அக்டோபர் 1967இல் வியட்நாம் தலைநகரம் ஹனோய் மேல் வான் தாக்குதல் செய்யும் பொழுது தனது விமானம் சுட்டப்பட்டு மெக்கெய்ன் காயம் அடைந்து வடக்கு வியட்நாமியர்களால் போர் கைதியாக சிக்கினார். 1973 வரை வியட்நாமிய சிறையில் போர் கைதியாக இருந்து வதை செய்யப்பட்டு இதனால் இன்று வரை சில உடல் ஊனங்கள் கொண்டுள்ளார்.  
காப்டனாக கடற்படையிலிருந்து 1981இல் விலகி அரிசோனாவுக்கு நகர்ந்து அரசியல் உலகில் நுழைந்தார். 1982இல் கீழவைக்கு தேர்ந்தெடுக்கப்பட்டு இரண்டு பதவி காலங்களாக பணியாற்றியுள்ளார். பின்பு 1986இல் மேலவைக்கு தேர்ந்தெடுக்கப்பட்டு 1992, 1998, மற்றும் 2004இல் மீண்டும் வாக்கெடுப்பில் வெற்றிபெற்றார். பொதுவாக பழமைவாதக் கொள்கைகளை நம்புகிற மெக்கெய்ன் சில முக்கிய தலைப்புகள் தொடர்பான தனது கட்சிக்கு எதிராக கருதுகிறார். 1980களில் அரசியல் செல்வாக்கு இழிப்பு நடவடிக்கையில் ஆராய்ச்சி செய்யப்பட்டு குற்றமற்றவர் என்று தீர்ப்பு செய்யப்பட்டதற்கு பிறகு பிரச்சாரம் நிதி சீர்திருத்தம் (campaign finance reform) ஒரு முக்கிய தலைப்பாக உறுதி செய்து பிரச்சாரம் நிதியை திருத்த 2002இல் ஒரு சட்டத்தை படைத்தார். 1990களில் வியட்நாமுடன் உறவு மேம்படுத்துதலுக்கும் 2000களில் ஈராக்கில் முடிவு வரை சண்டையிடுவதுக்கும் மெக்கெய்ன் கவனம் பெற்றார். மேலவையில் பொருளாதார செயற்குழுவின் தலைவராக பணியாற்றி மாநிலங்களின் சிறிய திட்டங்களுக்கு நடுவண் அரசு நிதி கொடுதலை எதிர்த்தார்.  
2000இல் குடியரசுத் தலைவர் தேர்தலில் குடியரசுக் கட்சி முதல்கட்ட தேர்தல்களில் ஜோர்ஜ் புஷிடம் தோல்வி அடைந்தார். 2008இல் மீண்டும் குடியரசுக் கட்சி சார்பில் குடியரசுத் தலைவர் தேர்தலுக்கு போட்டியிட்டு மார்ச் 2008இல் முன்னோடி வேட்பாளராக தேர்ந்தெடுக்கப்பட்டார். செப்டம்பர் 2008 குடியரசுக் கட்சி சம்மேளனத்தில் அதிகாரபூர்வமாக குடியரசுத் தலைவர் தேர்தல் வேட்பாளராக, தனது தேர்வான துணைத் தலைவர் வேட்பாளர் சேரா பேலின் உடன் உறுதி செய்யப்பட்டார். 2008 நவம்பரில் நடைபெற்ற தேர்தலில் பராக் ஒபாமாவால் தோற்கடிக்கப்பட்டார்.
# ஜான் மெக்கெய்ன்

## வாழ்க்கை வரலாறு

### குழந்தை பருவமும் கல்வியும்

பனமாவில் அமெரிக்க கடற்படை விமான நிலையத்தில் 1936இல் கடற்படை அலுவலர் ஜான் மெக்கெய்ன் சீனியர் மற்றும் ரொபேர்ட்டா ரைட் மெக்கெய்னுக்கு ஜான் மெக்கெய்ன் பிறந்தார். அப்பொழுது பனமா கால்வாய் அமெரிக்கக் கட்டுப்பாட்டில் இருந்தது. மெக்கெய்னின் குலமரபில் ஆங்கிலேயர்கள், ஸ்காட்டியர்கள், மற்றும் ஸ்காட்-ஐரியர்கள் உள்ளனர். தனது தந்தையார் பல்வேறு கடற்படை நிலையங்களுக்கு நகர்த்தப்பட்டது காரணமாக மெக்கெய்ன் மொத்தத்தில் 20 பள்ளிகளில் படித்தார். 1951இல் வர்ஜீனியாவின் வடக்கு பகுதியில் தனது குடும்பம் குடியேறி மெக்கெய்ன் 1954இல் உயர்பள்ளியிலிருந்து பட்டம் பெற்றார். பின்பு ஐக்கிய அமெரிக்க கடற்படை அகாடெமியில் சேர்ந்தார். அங்கே இருக்கும் பொழுது குத்துச்சண்டை விளையாடினார். நான்கு ஆண்டுகளாக படித்து 899 மாணவர்கள் கொண்ட வகுப்பில் 894ஆம் நிலையில் 1958இல் பட்டம் பெற்றார்.
# ஜான் மெக்கெய்ன்

## வாழ்க்கை வரலாறு

### கடற்படை பயிற்சியும் வியட்நாமும்

கடற்படை அகாடமியிலிருந்து பட்டம் பெறுவதற்கு பிறகு இரண்டரை ஆண்டுகளாக விமான ஓட்டுநர் பயிற்சி செய்தார். ஆரம்பத்தில் இவர் தரம் தாழ்ந்த ஓட்டுநராக இருந்து இரண்டு முறையாக பறக்கும் பொழுது விபத்துகள் ஏற்பட்டன. ஆனால் 1960இல் பயிற்சி முடிந்த காலத்தில் ஓர் அளவு கவனக்குறைவான ஆனால் வேலைத்திறனுள்ள ஓட்டுநராக தெரிந்து கொண்டுள்ளார். தனது எரிகின்ற விமானத்திலிருந்து தப்பி பிற ஓட்டுநர்களுக்கு உதவி செய்யும் பொழுது ஒரு குண்டு வெடித்து கால்களிலும் மார்பிலும் குண்டு துண்டுகள் மோதின. இந்த நிகழ்வில் மொத்தத்தில் 134 கடற்படையினர்கள் உயிரிழந்தனர். பின்னர் வேறு விமான தாங்கிக் கப்பலின் படையை சேர்ந்து வடக்கு வியட்நாமில் தாக்குதல்கள் நடத்தி விருதுகளை பெற்றார்.
# ஜான் மெக்கெய்ன்

## வாழ்க்கை வரலாறு

### போர் கைதி

1967இல் அக்டோபர் 26ஆம் தேதி மெக்கெய்ன் தனது 23ஆம் தாக்குதல் பயணத்தை நடத்தும் பொழுது ஹனோய் நகர் அருகில் ஒரு ஏவுகணை தனது விமானத்தை தாக்கி மெக்கெய்ன் மூன்று மூட்டுகளை உடைத்தார். டுருக் பாச் ஏரியில் விழுந்து வடக்கு வியட்நாமியப் படையினர்கள் மெக்கெய்னை கண்டுப்பிடித்து கைது செய்தனர். ஹனோயில் ஹொவா லோ சிறையில் சிறைப்பிடிக்கப்பட்டார். வடக்கு வியட்நாமியப் படையினர்கள் அவரிடம் தகவல்களை பெறுவதற்காக மெக்கெய்னை அடித்து, குத்தி, வதை செய்தனர். மெக்கெய்னின் தந்தையார் இராணுவத்தில் ஒரு முக்கிய அதிகாரி என்று தெரிந்த பொழுது தான் வியட்நாமியர்கள் அவருக்கு மருத்துவ உதவி கொடுத்தனர். ஆறு வாரங்களால் மருத்துவமனையில் இருந்து 20 கிலோகிராம் எடையை இழந்தார். பின்னர் இரண்டு ஆண்டுகளாக சிறையில் தனிமைச் சிறை வைப்பில் இருந்தார்.  
ஆகஸ்ட் 1968இல் மெக்கெய்னின் தந்தையாருக்கு நிலை உயர்வு பெறுவது காரணமாக வடக்கு வியட்நாமியர்கள் மெக்கெய்னுக்கு முன்னர் விடுவித்தல் அனுமதி கொடுத்தனர், ஆனால் பிற போர் கைதிகளுக்கு விடுவித்தல் கொடுக்கவில்லை. இதனால் மெக்கெய்ன் சிறையிலிருந்து வெளிவரவில்லை. பின்னர் வியட்நாமியர்கள் மெக்கெய்ன் மீது கடும் வதை திட்டத்தை தொடங்கினர். இரண்டு மணி நேரத்துக்கு ஒரு முறை கயிறால் கட்டிவைத்து வடக்கு வியட்நாமியர்கள் மெக்கெய்னை அடித்தனர். இதனால் மெக்கெய்ன் ஒரு முறை தற்கொலை முயற்சி செய்தார். சிறையில் ஏற்பட்ட காயங்கள் காரணமாக இன்று வரை மெக்கெய்னால் கைகளை தலைக்கு மேல் தூக்க முடியாது. மொத்தத்தில் ஐந்து ஆண்டுகளாக போர் கைதியாக இருந்து 1973இல் விடுதலை பெற்றார்.
# ஜான் மெக்கெய்ன்

## வாழ்க்கை வரலாறு

### அமெரிக்காவுக்கு திரும்புவது

அமெரிக்காவுக்கு திரும்பி ஓர் அளவு புகழ்பெற்றவராக தெரியவந்தார். இரண்டு ஆண்டுகளாக காயங்களுக்கு நோய்த்தீர் மருத்துவம் செய்து மறுபடி விமான ஓட்டுநர் உரிமத்தை பெற்றார். 1976இல் புளோரிடாவில் ஒரு கடற்படை பயிற்சி குழுமத்தின் அதிகாரியாக பணியாற்றினார். 1977 முதல் மேலவைக்கு கடற்படை தொடர்பு அலுவலராக பணி புரிந்தார். இதுவே அரசியல் உலகில் தனது முதல் நுழைவு என்று மெக்கெய்ன் கூறியிருக்கிறார். 1980இல் தனது முதல் மணம் முறிந்து இரண்டாம் மனைவி சிண்டி மெக்கெய்னை திருமணம் செய்தார். 1981இல் 17 விருதுகளுடன் கடற்படையிலிருந்து காப்டனாக விலகி அரிசோனா மாநிலத்துக்கு நகர்ந்தார்.
# தண்டம்பட்டு நடுகல்

முதலாம் மகேந்திரவர்மனின் 18-வது ஆட்சியாண்டில், மேல் வேணாட்டில் ஆந்தைப்பாடி என்னும் ஊரை ஈசைப் பெரும்பானரசர் என்னும் வாணரக் குல அரசனின் மருமகனாகிய பொற்சேந்தியார் என்பவர் ஆண்டு வந்தார். இப்பேரரசனின் சேவர்கள் (தண்டம்பட்டில் இருந்த) ஆதிநிரைகளைக் கவர்ந்தனர். ஆதிநிரைகளை மீட்பதற்கு நடந்த போரில் வேணாட்டினைச் சேர்ந்த 'நந்தியார்' என்பவன் வீரமரணம் அடைந்தான். இந்த நந்தியாருக்காக நடப்பட்ட நடுகல் **தண்டப்பட்டு நடுகல்** எனப்படுகிறது.
# தண்டம்பட்டு நடுகல்

## நடுகல்லின் இதன் அமைப்பு

வலது கையில் குறுவாளும் இடது கையில் வில்லும் கொண்ட ஒரு வீரனின் உருவம் நடுகல்லில் உள்ளது. இந்த உருவத்தின் இடது பக்கத்தில் இக்கல்வெட்டு உள்ளது. இது வட்டெழுத்துக் கல்வெட்டின் வகையைச் சேர்ந்ததாகும்.
# தண்டம்பட்டு நடுகல்

## கல்வெட்டின் முதன்மை படிவம்

கோவிசைய மயீந்திரவருமற்கு பதில் எட்டாவது வேணாட்டு ஆந்தைப்பாடி ஈசை பெரும்பாணரைசரு மருமக்கள் பொற்சேந்தியாரு சேவகரு கண்ட ஞான்று மீட்டு பட்டான் நாந்தியார் கல்க.
# தண்டம்பட்டு நடுகல்

## கல்வெட்டின் திருத்திய படிவம்

கோவிசய மகேந்திர வர்மற்குப் பதினெட்டாவது மீவேணாட்டு ஆந்தைப்பாடி ஈசைப் பெரும்பாணரசர் மருமக்கள் பொற்சேந்தியார் சேவகர் தொறுக் கொண்ட ஞான்று மீட்டுப் பட்டான் வேணாட்டு நந்தியார் கல்.
# தண்டம்பட்டு நடுகல்

## பின்குறிப்பு

- முதலாம் மகேந்திரவர்மன் என்ற பல்லவ அரசன் காலத்தில் பல்லவ அரசு தெற்கே புதுக்கோட்டை வரையிலும் பரவியிருந்தது. இவன் மகன் நரசிம்மவர்மன். மகேந்திரன் கி.பி. 590 முதல் கி.பி. 630 வரை ஆட்சி செய்தான் என்று ஆய்வாளர்கள் கூறுவார்கள்.  
- வேணாடு என்பது வேள்+நாடு என்பதாகும். இது திருக்கோவலூர் முதலான ஊர்களைத் தன்னகத்தடக்கியதாகும். இதில் பல்லவ சிற்றரசர்கள் ஆட்சி புரிந்தனர்.
# கெவின் டுரான்ட்

**கெவின் வேன் டுரான்ட்** (ஆங்கிலம்:Kevin Wayne Durant, பிறப்பு - செப்டம்பர் 29, 1988) அமெரிக்காவின் கூடைப்பந்து ஆட்டக்காரர் ஆவார். இவர் என். பி. ஏ.-இல் ஓக்லஹோமா நகரின் என்.பி.ஏ. அணியில் விளையாடுகிறார். இதன்முன்னர் டெக்சாஸ் பல்கலைக்கழக ஆண்கள் கூடைப்பந்தாட்ட அணியிலும் ஒரு ஆண்டு ஆடியுள்ளார். 2007 என். பி. ஏ. தேர்தலில் சியாட்டில் அணி இவரை இரண்டாம் தேர்வு செய்தார்கள்.
# கிளைடு திரெட்சுளர்

**க்ளைட் ஆஸ்டின் ட்ரெக்ஸ்லர்** (*Clyde Austin Drexler*, பிறப்பு - ஜூன் 22, 1962) முன்னாள் அமெரிக்கக் கூடைப்பந்து ஆட்டக்காரரும் கூடைப்பந்து புகழ்ச்சி சபையில் ஒரு கணவரும் ஆவார். என். பி. ஏ.-இல் சேரருத்துக்கு முன் இவர் நாலு ஆண்டு ஹியூஸ்டன் பல்கலைக்கழகத்தில் கூடைப்பந்து விளையாடினார்; ஒரே அணியில் இன்னும் ஒரு எதிர் காலம் கூடைப்பந்துப் புகழ்ச்சி சபையின் கணவர், அகீம் ஒலாஜுவான், இருந்தார். இவர்கள் இரண்டு வீரர்களும் 1995ல் ஹியூஸ்டன் ராகெட்ஸ் அணியில் என். பி. ஏ. கடைசிப் போட்டிகள் வெற்றிபெற்றார். ட்ரெக்ஸ்லர் என். பி. ஏ.-இல் 1983 முதல் 1998 வரை விளையாடினார். 1983 முதல் 1995 வரை போர்ட்லன்ட் டிரயில் பிளேசர்ஸ் அணியில் விளையாடினார். 1995 முதல் 1998 வரை ஹியூஸ்டன் ராகெட்ஸ் அணியில் விளையாடினார்.
# ஆர்தர் சி. கிளார்க்

சர் **ஆர்தர் சார்ல்ஸ் கிளார்க்** (*Arthur Charles Clarke*, டிசம்பர் 16, 1917 – மார்ச் 19, 2008. அவரது தந்தை ஒரு உழவர். தாய் அஞ்சல் நிலையத்தில் தந்தி அனுப்புனராகப் பணியாற்றினார். நான்கு குழந்தைகளில் மூத்தவரான கிளார்க் அருகில் உள்ள டாண்டன் (Taunton) நகர உயர்நிலைப்பள்ளியில் 'புலமைப்பரிசில்' (கல்வித்திறமைப் பரிசில்) பெற்ற மாணவனாகக் கல்வி பயின்றார். தான் பிள்ளைப் பருவத்தில் சோமர்செட் கடற்கரையோரம் நடக்கையில் தனது அறிவியல் கற்பனைகளை விழித்தெழச் செய்த பல நிகழ்ச்சிகளை நினைவு கூர்வார். அவற்றில் ஒரு சில, தன் தந்தை ஒரு முறை ஒரு டைனோசர் படமுள்ள ஒரு சீட்டுக்கட்டு கொடுத்தது; கட்டுமானம் செய்யும் விளையாட்டுப் பொருட்களை அன்பளிப்பாகப் பெற்றது போன்றன. முதல் உலகப்போரில் படுகாயமடைந்திருந்த தன் தந்தையை தன் 13-வயதில் கிளார்க் இழந்தார். இதன் பின் டான்டூனில் உள்ள ஷாய்ஷ் இலக்கணப் பள்ளியில் சேர்ந்து கல்வி பயின்றார். சிறு வயதிலேயே வானியலில் ஈடுபாடு கொண்ட ஆர்தர் பழைய அமெரிக்க அறிவியல் புதின நூல்களைப் படிப்பது வழக்கம். ஆரம்பக் கல்வியை முடித்துக் கொண்டவர் தொடர்ந்து பல்கலைக்கழகத்தில் படிக்க அவரது குடும்ப வருவாய் போதாமையினால், தனது 19 ஆவது வயதிலேயே லண்டன் அரசுப் பணியில் (கல்வித்திணக்களத்தில்) சேர்ந்து பணியாற்றினார்.
# ஆர்தர் சி. கிளார்க்

## பணிகள்

இவர் தனது 17-ஆம் அகவையிலேயே பிரித்தானியாவில் கோள்களியல் கழகத்தில் சேர்ந்தார். பின்னாளில் இதன் பொருளாளராகவும், தலைவராகவும் பொறுப்பு வகித்தார். அரசுப் பணியில் இவரது கணிதக் கூர்மை கணக்கு வழக்குகளைச் சரிபார்க்கும் பணிக்கு உயர்வித்தது. ஆனால் 1941-ல் இரண்டாம் உலகப் போரின்போது அப்பணியிலிருந்து விலகி ராயல் வான்படையில் இணைந்தார். அங்கு இலத்திரனியலில் பயிற்சி பெற்று வானொலிப் பள்ளியில் செய்முறைப் பயிற்சியாளரானார். இறுதியில் தென்மேற்கு இங்கிலாந்தில் வட காரன்வாலில் உள்ள டேலிட்ஸ்டோமூர் என்ற இடத்தில் அமெரிக்காவின் தரைக் கட்டுப்பாட்டு ராடார் அமைப்புக் குழுவில் பணியாற்றினார். இவர் பணியாற்றிய இந்த அமெரிக்கக் குழுவின் தலைவர், இயற்பியலில் நோபல் பரிசு பெற்ற லூயிஸ் டபிள்யூ ஆல்வாரெஸ் ஆவார். இந்தக் காலகட்டமே கிளார்க்கைச் சாதாரண புதினங்கள் எழுதுவதிலிருந்து அறிவியல் பக்கம் திருப்பியதாக 1963-ல் எழுதிய "பறத்தல் வழி" (*Glide path*) என்ற தனது நூலில் குறிப்பிட்டுள்ளார். இரண்டாம் உலகப் போர் முடிவின் பின்னர் ராயல் வான்படையிலிருந்து விலகி லண்டன் கிங்ஸ் கல்லூரியில் இயற்பியல் மற்றும் கணிதவியலில் சேர்ந்தார். அதன் பின் பட்ட மேற்படிப்பாக வானவியலில் சேர்ந்தார். இப்படிப்பு அவருக்குச் சோர்வைத் தந்ததால் அதை விடுத்து "சயின்ஸ் அப்ஸ்ட்ராக்ட்" (*Science Abstracts*) (1949-50) என்ற இதழில் உதவி ஆசிரியராகப் பணியாற்றினார். இப்பணி அவருக்குச் சிந்திக்கவும் எழுதவும் நேரத்தைக் கொடுத்தது. 1951-இலிருந்து கிளார்க் முழுநேர எழுத்தாளரானார்.
# ஆர்தர் சி. கிளார்க்

## நூலாக்கம்

- 1945-ல் "உலகாய மற்றும் கோள்களுக்கிடையேயான தகவல் தொடர்பிற்கு புவிநிலை செயற்கைக் கோள் பாதைகள்" (*Geostationary Satellite Orbit*) குறித்தான தொழில்நுட்பக் குறிப்புகள் கொண்ட தனது முதல் ஆய்வுக் கட்டுரையை வெளியிட்டார்.
- 1937 தொடக்கம் 1945 வரையான காலப்பகுதியில் சில புதினங்களைக் கிளார்க் எழுதியிருந்தாலும் 1946 ஆம் ஆண்டில் அவர் எழுதிய *Astounding Science Fiction* என்ற நூல் தான் முதன் முதலில் விற்பனைக்கு வந்தது.
- 1949 -ல் இவர் எழுதி வெளியிட்ட "கோள்களுக்கிடையே பறத்தல்" (*Inter Planetary Flight*) என்ற நூல் பாமர மக்களும் படித்தறியும் விதமாக இருந்தது. இதில் புவியீர்ப்புப் புல அளவு, உந்தத் தேவையான கணக்கீடு, கோள்களைச் சென்றடையத் தேவையான பாதை (Trajectory) போன்ற தொழிநுட்பக் கூறுகளைத் தனியே இணைப்பாக அளித்திருந்தார். இவரது இந்தக் கற்பனை வளம் விண்வெளியில் புதிய தேடலுக்கு வித்திட்டது எனலாம்.
- 1952 -ல் இவர் எழுதிய "விண்வெளியைக் கண்டறிதல்" (*Exploration of Space*) என்ற நூல் இவரது வாழ்வில் ஒரு திருப்பு முனையாக அமைந்தது. இதனால் இவரது புகழ் உலகெங்கும் பரவியது.
# ஆர்தர் சி. கிளார்க்

## இலங்கைக்கு புலம் பெயர்வு

1953 இல் கிளார்க் மரிலின் மேஃபீல்ட் என்ற பெண்ணைத் திருமணம் புரிந்தார். மணம் புரிந்து ஆறு மாதங்களில் அவர்கள் பிரிந்தனர். ஆனாலும் 1964 ஆம் ஆண்டிலேயே அவர்கள் அதிகாரபூர்வமாகப் பிரிந்தனர். 1962-ல் இவர் போலியோ நோயினால் தாக்குண்டார். நோயின் தொடர் விளைவால் வாழ்வில் பிற்காலங்களைப் பெரும்பாலும் இவர் நகரும் நாற்காலியிலேயே கழித்தார். இவரது வெளியுலகத் தொடர்பு, தொலைபேசி மற்றும் மின்னஞ்சல் வழியாகவே இருந்தது. தன் கற்பனைக்கும், சிந்தனைக்கும், எழுதுவதற்கும் ஏற்ற அமைதியான இடமாக இலங்கையில் கொழும்பு நகரைத் தேர்ந்தெடுத்தார். 1956 ஆம் ஆண்டில் இலங்கையில் குடியேறி அங்கிருந்து தனது எழுத்துக்களையும் ஆய்வுகளையும் தொடர்ந்தார். அங்கு அவர் இறக்கும் வரை ஏறக்குறைய 45 ஆண்டு காலம் வாழ்ந்தார்.
# ஆர்தர் சி. கிளார்க்

## விண்வெளி ஆய்வு

(Geostationary orbit). புவியும் தன்னைத்தானே சுற்றுவதால், அதனோடு ஒப்ப ஆனால் சற்று எட்டி உலா வரும் செய்மதி யைப் படத்தில் காணலாம்.]]
"புவியிலிருந்து பார்க்கும்பொழுது வானில் ஒரே இடத்தில் இருக்குமாறு செய்மதி எனப்படும் செயற்கைக்கோள்களை அமைத்து, உலகளாவிய பரப்பில் தொலைத்தொடர்புக் கருவிகளைப் பயன்படுத்தலாம்" என்ற புகழ்பெற்ற அறிவியல் கருத்தை இவர் 1945-இல் முன்வைத்தார். இக்கருத்துதான் தற்கால வளர்ச்சிக்கு அடிப்படையாக அமைந்தது என்று கூறவியலாது எனினும், இவர் நினைவாக, (புவிநிலை வலயம்-geostationary orbit) புவியிடமிருந்து மாறாச் சுற்றுப்பாதைகளை சிலநேரங்களில் *கிளார்க் வலயம்* என்றும் அழைப்பர்.
# ஆர்தர் சி. கிளார்க்

## கருத்துக்கள்

- கிளார்க்கின் படைப்புகள் ஏனைய மனிதர்களின் கற்பனைப் பார்வையிலிருந்து மாறுபட்டவை. தொலைநோக்குடன் வருவதுரைப்பவை. 1945-இல் முன்னறிவிப்புப்போல் உலகைச் சுற்றி ஏவுகணைகள் பறப்பதற்கு ஒரு பதின்ம ஆண்டுகளுக்கும் முன்னரே இவர் தொலைத்தொடர்பு செயற்கைக்கோள்கள்பற்றி விவரமாக எழுதினார். விண்வெளித் திட்டங்களின் முதல் ஆதரவாளர்கள் சிலர், ஆர்தர் கிளார்க்கின் இந்தப் புதிய தொழில் நுணுக்கத்தைத் தூண்டி தொடங்கினால் அதுவே அதன் செலவுகளுக்கு ஈடு செய்யும் என்றனர். கிளார்க்கோ தன் குறிக்கோளை இன்னும் மேலே உயர்த்தி வைத்தார்.
- 1960களில் கருத்தூன்றிய "நட்சத்திரப் போர்" (*Star War*) என்ற இராணுவப் பாதுகாப்புத் திட்டத்தை ஆர்தர் முழுவதுமாக எதிர்த்தார். இதனால் விண்வெளிப் போர் ஏற்பட்டு விண்வெளி போர்க்களமாகுமென எச்சரித்தார். கண்டம் விட்டுக் கண்டம் பாயும் ஏவுகணைகளுக்குச் செலவிடப்படும் பணம் எல்லோருக்கும் பயன்படும் விதமாக, செவ்வாய்க் கோளுக்குப் பன்னாட்டு விண்வெளிப் பயணத்தை மேற்கொள்ளப் பயன்படுத்தலாமென மொழிந்தார்.
- 1492-ஆம் ஆண்டு கொலம்பஸ் கடற்பயணம் மேற்கொண்டு அமெரிக்காவைக் கண்டு பிடித்ததன் 500-ஆம் ஆண்டைக் குறிக்கும் விதமாக 1942-ல் செவ்வாய்க்கு விண்வெளிப் பயணத்தை மேற்கொள்ளலாமெனக் குறிப்பிட்டார்.
- வில்லியம் ஜேம்ஸ் என்பவரது ஒரு வாசகத்தைக் கடன் பெற்று, சூரிய குடும்பத்தைச் சென்று ஆய்வது "போர் செய்வதற்கு இணையான தருமம்" என்று சொல்லி, அணுக்கருவால் உலக படுகொலைக்கு இட்டுச் செல்லாமல், நாடுகளின் ஆற்றலுக்கு ஒரு வடிகால் கொடுத்தார்.
- விண்வெளி பற்றிய பொதுமக்களின் மனப்பாங்கு, கிளார்க் அவர்களால் மாற்றம் உற்றது என்பது அமெரிக்க, மற்றும் ருசிய விண்வெளி வீரர்களால் ஆமோதிக்கப்பட்டது.
- ஜீன் ராட்பெர்ரி என்பவர், தொலைக்காட்சி செயல் இயக்குநர்களால் பாராமுகத்துக்கும், ஏன் கிண்டலுக்கும் ஆளான ஸ்டார் ட்ரெக் (*Star Trek*) என்ற திட்டத்தைத் தொடரத் துணிவைக் கொடுத்தற்கு கிளார்க்கின் எழுத்துக்களுக்கு நன்றி நவில்கிறார்.
# ஆர்தர் சி. கிளார்க்

## மூன்று விதிகள்

ஆர்தர் சி கிளார்க் தான் எழுதிய பல புத்தகங்கள், கட்டுரைகள் ஆகியவற்றுடன் அவருடைய மூன்று விதிகளையும் (Three Laws) நமக்கு விட்டுச் சென்றுள்ளார். இது அவரது அறிவியல் புதினங்களில் நடைமுறை சாத்தியமாக வெளிப்படுத்திய உள்ளுணர்வுக் கோட்பாடுகளின் அறிவார்ந்த உந்தமாகக் கருதலாம். அவை:
1. ஒரு சிறந்த அறிவியலாளர், ஏதாவது ஒன்று செயல்படுத்தக்கூடிய அல்லது முடியக்கூடிய ஒன்று எனக் கூறினால் அவர் சரியானவர்; அப்படி இல்லாமல், எதுவும் செயல்படுத்த முடியாது என்றால், அவர் கூற்று சரியில்லை.
1. முடியக்கூடிய ஒன்றின் எல்லையைக் கண்டறிய வேண்டுமென்றால் முடியாதது என்ற நோக்கினுள் ஓரளவாவது கடந்து பார்க்க வேண்டும்.
1. எந்த அறிவியல் தொழில் நுட்ப முன்னேற்றமும் மாயத்திலிருந்து (imagine) வேறுபடுத்த முடியாது.
# ஆர்தர் சி. கிளார்க்

## சிறப்பு

1998 இல் இங்கிலாந்தின் இரண்டாம் எலிசபெத் அரசியாரால் "நைட்" பட்டம் பெற்றார். 2000 ஆம் ஆண்டில் வேல்ஸ் இளவரசர் இலங்கைக்கு வருகை தந்தபோது இப்பெருந்தகைக்கு சர் பட்டம் அளித்துச் சிறப்பித்தார். இலங்கை அரசின் மிக உயரிய விருதான "ஸ்ரீ லங்காபிமன்யா" என்ற விருது 2005 ஆம் ஆண்டு இவருக்கு வழங்கப்பட்டது.
# ஆர்தர் சி. கிளார்க்

## மறைவு

2007 டிசம்பர் 16 ஆம் நாள் தனது கடைசி பிறந்தநாளைக் கொண்டாடிய இவர், தனது மூன்று விருப்பங்களை வெளியிட்டார். அதில் ஒன்றாக இலங்கையில் நீடித்து நிலைக்கும் அமைதி திரும்ப வேண்டும் என்பதே தனது விருப்பம் என்றும் தெரிவித்திருந்தார். மார்ச் 19 ஆம் தேதி, 2008, புதன்கிழமை காலை அவர் கொழும்பில் உயிர் துறந்தபோது அவருக்கு வயது 90.
# ஆர்தர் சி. கிளார்க்

## எழுதிய புதின நூல்கள்

- *Prelude to Space* (1951)
- *The Sands of Mars* (1951)
- *Islands in the Sky* (1952)
- *Against the Fall of Night* (1953)
- *Childhood's End* (1953)
- *Earthlight* (1955)
- *The City and the Stars* (1956)
- *The Deep Range* (1957)
- *A Fall of Moondust* (1961)
- *Dolphin Island* (1963)
- *Glide Path* (1963)
- *2001: A Space Odyssey* (1968)
- *Rendezvous with Rama* (1972)
- *Imperial Earth* (1975)
- *The Fountains of Paradise* (1979)
- *2010: Odyssey Two* (1982)
- *The Songs of Distant Earth* (1986)
- *2061: Odyssey Three* (1988)
- *A Meeting with Medusa* (1988)
- *Cradle (novel)|Cradle* (1988) (ஜெண்ட்ரி லீ உடன் இணைந்து)
- *Rama II* (1989) (ஜெண்ட்ரி லீ உடன் இணைந்து)
- *Beyond the Fall of Night* (1990) (கிரெகரி பென்ஃபோர்ட்டுடன் இணைந்து)
- *The Ghost from the Grand Banks* (1990)
- *The Garden of Rama* (1991) (ஜெண்ட்ரி லீ உடன் இணைந்து)
- *Rama Revealed* (1993) (ஜெண்ட்ரி லீ உடன் இணைந்து)
- *The Hammer of God* (1993)
- *Richter 10* (1996) (மைக் மக்கீ உடன் இணைந்து)
- *3001: The Final Odyssey* (1997)
- *The Trigger* (1999) (மைக்கல் கியூப்-மக்டோவல் உடன் இணைந்து)
- *The Light of Other Days* (2000) (ஸ்டீபன் பாக்ஸ்டர் உடன் இணைந்து)
- *Time's Eye* (2003) (ஸ்டீபன் பாக்ஸ்டர் உடன் இணைந்து)
- *Sunstorm* (2005) (ஸ்டீபன் பாக்ஸ்டர் உடன் இணைந்து)
- *Firstborn* (2007) (ஸ்டீபன் பாக்ஸ்டர் உடன் இணைந்து)
# ரகுவரன்

**ரகுவரன்** (டிசம்பர் 11, 1958 - மார்ச் 19, 2008) தமிழ், மலையாளம், இந்தி, தெலுங்கு மொழிகளில் எதிர்நாயகனாகவும் குணச்சித்திர வேடங்களிலும் ஏறத்தாழ 300 படங்களுக்கு மேல் நடித்த திரைப்பட நடிகராவார்.
# ரகுவரன்

## வாழ்க்கைச் சுருக்கம்

நடிகர் ரகுவரன் 1958 ஆம் ஆண்டு டிசம்பர் 11ம் தேதி கேரளாவில் உள்ள கொல்லங்கோடு என்ற இடத்தில் இராதாகிருஷ்ணன் வேலாயுதம் நாயர்-கஸ்தூரி தம்பதியருக்கு முதல் மகனாகப் பிறந்தார்.
மேலும் இவர் தந்தை வேலாயுதம் நாயர் தொழில் செய்வதற்காக தமிழ்நாட்டில் உள்ள கோயமுத்தூரில் தனது குடும்பத்துடன் குடியேறினர். அதன் பின் ரகுவரன் அவர்கள் கோவையில் தனது கல்லூரி கல்வியான இளங்கலை பட்டத்தை படித்து முடித்தார். இவர் 1982 ஆம் ஆண்டு ஏழாவது மனிதன் என்ற படத்தின் மூலம் தமிழ் திரையுலகில் அறிமுகம் ஆனார். கூட்டுப்புழுக்கள், கை நாட்டு, மைக்கேல் ராஜ் ஆகிய படங்களில் கதாநாயகனாக நடித்தார். ஆனாலும் எதிர்நாயகன் வேடங்களில் அவரின் ரசிகர்களால் வரவேற்கப்பட்டது. சம்சாரம் அது மின்சாரம், அஞ்சலி போன்ற படங்களில் குணச்சித்திர வேடத்தில் நடித்தார். இது தவிர இந்தி, மலையாளம், தெலுங்கு படங்களிலும் நடித்திருக்கிறார்.  
இவர் போதைப் பழக்கத்திற்கு அடிமையானதால் இவரது திரை வாழ்க்கையை மட்டுமின்றி சொந்த வாழ்க்கையையும் பாதிக்கப்பட்டது. இத்தகைய போதை பழக்கத்தால் இவர் காதல் திருமணம் செய்து கொண்ட நடிகை ரோகிணியும் அவரை விட்டு பிரிந்து செல்ல நேர்ந்தது. ரகுவரன் அவரது போதை பழக்கத்தில் இருந்து விடுபட
முயற்சி செய்தாலும், அவரால் போதை பழக்கத்தில் இருந்து மீண்டு வர முடியாமல் போனது.
# ரகுவரன்

## மறைவு

உடல் நலக்குறைவு காரணமாக சென்னை சேத்துப்பட்டில் நடிகர் ரகுவரன் மார்ச் 19, 2008 இல் காலமானார். நடிகை ரோகினியை திருமணம் செய்து கொண்ட ரகுவரனுக்கு ரிஷி என்ற மகன் உள்ளார்.
# ரகுவரன்

## குறிப்பிடத்தக்க சில திரைப்படங்கள்

- பாட்ஷா
- முதல்வன்
- ரட்சகன்
- முகவரி
- சம்சாரம் அது மின்சாரம்
- ஏழாவது மனிதன்
# ரகுவரன்

## நடித்த சில திரைப்படங்கள்

### 1982 முதல் 1989 வரை

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1982 | *காக்கா* | மலையாளம் | எதிர்நாயகன் |  |
| *ஏழாவது மனிதன்* | தமிழ் | கதாநாயகன் |  |  |
| 1983 | *ஒரு ஓடை நதியாகிறது* | தமிழ் | கதாநாயகன் |  |
| *ருக்மா* | மலையாளம் |  |  |  |
| *சில்க் சில்க் சில்க்* | தமிழ் | எதிர்நாயகன் |  |  |
| 1984 | *நீ தொடும் போது* | தமிழ் | கதாநாயகன் |  |
| *முடிவல்ல ஆரம்பம்* | தமிழ் | கதாநாயகன் |  |  |
| 1985 | *குற்றவாளி* | தமிழ் | எதிர்நாயகன் |  |
| *எங்கிருந்தாலும் வாழ்க* | தமிழ் | கதாநாயகன் |  |  |
| 1986 | *மிஸ்டர் பாரத்* | தமிழ் | எதிர்நாயகன் |  |
| *சம்சாரம் அது மின்சாரம்* | சிதம்பரம் | தமிழ் | இத்திரைப்படத்தில் இவரது நடிப்பு பலராலும் சிறப்பாக பேசப்பட்டது |  |
| *மீண்டும் பல்லவி* | தமிழ் | கதாநாயகன் |  |  |
| *மந்திரப் புன்னகை* | டேனியல் மிரான்டா | தமிழ் | எதிர்நாயகன் |  |
| 1987 | *பாசிவதி பிராணம்* | வேணு | தெலுங்கு | எதிர்நாயகன் |
| *ஊர்க்காவலன்* | தமிழ் | எதிர்நாயகன் |  |  |
| *மைக்கேல் ராஜ்* | தமிழ் | கதாநாயகன் |  |  |
| *மேகம் கறுத்திருக்கு* | தமிழ் |  |  |  |
| *கூட்டுப் புழுக்கள்* | தமிழ் | கதாநாயகன் |  |  |
| *கவிதை பாட நேரமில்லை * | தமிழ் | கதாநாயகன் |  |  |
| *மனிதன்* | தமிழ் | எதிர்நாயகன் |  |  |
| *மக்கள் என் பக்கம் * | தமிழ் |  |  |  |
| *பூவிழி வாசலிலே* | தமிழ் | எதிர்நாயகன் |  |  |
| 1988 | *என் பொம்முக்குட்டி அம்மாவுக்கு* | அலெக்ஸ் | தமிழ் |  |
| *கலியுகம்* | தமிழ் | கதாநாயகன் |  |  |
| *தாய் மேல் ஆணை* | தமிழ் | கதாநாயகன் |  |  |
| *கைநாட்டு* | தமிழ் | கதாநாயகன் |  |  |
| *குற்றவாளி* | தமிழ் | கதாநாயகன் |  |  |
| *கோயில் மணி ஓசை* | தமிழ் | எதிர்நாயகன் |  |  |
| *இரண்டில் ஒன்று* | தமிழ் | எதிர்நாயகன் |  |  |
| *என் வழி தனி வழி* | தமிழ் | கதாநாயகன் |  |  |
| *அண்ணாநகர் முதல் தெரு* | தமிழ் |  |  |  |
| 1989 | *சிவா* | தமிழ் |  |  |
| *ருத்ரநேத்ரா* | பிளாக் கோப்ரா | தெலுங்கு | எதிர்நாயகன் |  |
| *லங்கேஷ்வருது* | தெலுங்கு | எதிர்நாயகன் |  |  |
| *ரெட்டை குழல் துப்பாக்கி* | தமிழ் | எதிர்நாயகன் |  |  |
| *ராஜா சின்ன ரோஜா* | ரகு | தமிழ் | எதிர்நாயகன் |  |
| *சிவா* | பவானி | தெலுங்கு | எதிர்நாயகன் |  |
| *இது உங்க குடும்பம்* | தமிழ் | கதாநாயகன் |  |  |
| *தனுஷ்கோடி* | மலையாளம் |  |  |  |
# ரகுவரன்

## நடித்த சில திரைப்படங்கள்

### 1990 முதல் 1999 வரை

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1990 | *வியூகம்* | டோனி லாயிஸ் | மலையாளம் | கதாநாயகனாக |
| *புரியாத புதிர்* | தமிழ் | எதிர்நாயகன் |  |  |
| *இசாத்தார்* | இந்த்ரசித் சபர்வால் | இந்தி | எதிர்நாயகன் |  |
| *அஞ்சலி* | சேகர் | தமிழ் | கதாநாயகனாக |  |
| *தியாகு* | தமிழ் | கதாநாயகனாக |  |  |
| *சிவா* | பவானி | இந்தி | எதிர்நாயகன் |  |
| *பகலில் பௌர்ணமி* | தமிழ் | எதிர்நாயகன் |  |  |
| 1991 | *சைத்தான்யா* | தெலுங்கு | எதிர்நாயகன் |  |
| 1992 | *சூர்ய மானசம்* | மலையாளம் | எதிர்நாயகன் |  |
| *தெய்வத்திந்த விக்ரிதைகள்* | அல்போன்ஸோ | மலையாளம் | கதாநாயகனாக |  |
| *கிழக்கன் பத்ரோஸ்* | மலையாளம் | எதிர்நாயகன் |  |  |
| *தூள் பறக்குது* | தமிழ் | கதாநாயகனாக |  |  |
| *கவசம்* | மலையாளம் | கதாநாயகனாக |  |  |
| 1993 | *ஆத்தீகம் என்ன இத்தீகம்* | மலையாளம் | எதிர்நாயகன் |  |
| 1994 | *பாச மலர்கள்* | தமிழ் |  |  |
| *காதலன்* | மல்லிகார்ச்சுனா | தமிழ் | எதிர்நாயகன் |  |
| 1995 | *பாட்ஷா* | மார்க் ஆண்டனி | தமிழ் | எதிர்நாயகன் |
| *கோலங்கள்* | பைரவன் | தமிழ் | எதிர்நாயகன் |  |
| *மாந்திரீகம்* | அப்துல் ரகுமான் | மலையாளம் |  |  |
| *பீட்டர் ஸ்காட்* | மலையாளம் |  |  |  |
| *முத்து* | திவான் | தமிழ் | எதிர்நாயகன் |  |
| *தொட்டா சிணுங்கி* | கோபால் | தமிழ் | கதாநாயகன் |  |
| 1996 | *ரகசக்* | இந்தி | எதிர்நாயகன் |  |
| *சர்க்கிள் இன்ஸ்பெக்டர்* | கன்னடம் | எதிர்நாயகன் |  |  |
| *செல்வா* | வரதராஜன் | தமிழ் | எதிர்நாயகன் |  |
| *டேக் இட் ஈசி ஊர்வசி* | தமிழ் |  |  |  |
| 1997 | *ஆநகனாக ஒக்க ரோஜு* | தெலுங்கு |  |  |
| *அருணாச்சலம்* | விஸ்வநாத் | தமிழ் | எதிர்நாயகன் |  |
| *லவ் டுடே* | சந்திரசேகர் | தமிழ் |  |  |
| *உல்லாசம்* | ஜி. கே. | தமிழ் |  |  |
| *அபிமன்யூ* | மாசிலாமணி | தமிழ் | எதிர்நாயகன் |  |
| *நேருக்கு நேர்* | ரகு | தமிழ் |  |  |
| *ஆஹா* | ரகு | தமிழ் |  |  |
| *ரட்சகன்* | ஈஸ்வர் | தமிழ் | எதிர்நாயகன் |  |
| 1998 | *சுஸ்வகதம்* | தெலுங்கு |  |  |
| *ஜெய்ஹிந்த்* | கன்னடம் | எதிர்நாயகன் |  |  |
| *கவர்ன்மென்ட்* | கன்னடம் | எதிர்நாயகன் |  |  |
| *துள்ளித் திரிந்த காலம்* | தமிழ் |  |  |  |
| *ஹிட்லர்* | இந்தி | எதிர்நாயகன் |  |  |
| *இனியவளே* | ராமநாதன் | தமிழ் |  |  |
| *பூந்தோட்டம்* | தமிழ் | எதிர்நாயகன் |  |  |
| *நிலாவே வா* | தமிழ் |  |  |  |
| 1999 | *சூர்ய பார்வை* | ஜெயந்த் | தமிழ் | எதிர்நாயகன் |
| *என் சுவாசக் காற்றே* | தமிழ் |  |  |  |
| *என்றென்றும் காதல்* | தமிழ் |  |  |  |
| *லால் பாத்சா* | விக்ரம் சிங் | இந்தி | எதிர்நாயகன் |  |
| *ஒருவன்* | கிருஷ்ண பிரசாத் | தமிழ் | எதிர்நாயகன் |  |
| *அமர்க்களம்* | துளசி தாஸ் | தமிழ் |  |  |
| *அநாகனக ஒரு அம்மாயி* | பவானி பிரசாத் | தெலுங்கு |  |  |
| *பூப்பறிக்க வருகிறோம்* | ரங்கநாதன் | தமிழ் |  |  |
| *முதல்வன்* | அரங்கநாதன் | தமிழ் | **வெற்றி**, சிறந்த எதிர்நாயகனுக்கான தமிழக அரசின் திரைப்பட விருது |  |
| *இரணியன்* | ஆன்டே | தமிழ் | எதிர்நாயகன் |  |
| *பிரதயார்த்தா* | கன்னடம் | எதிர்நாயகன் |  |  |
# ரகுவரன்

## நடித்த சில திரைப்படங்கள்

### 2000 முதல் 2012 வரை

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2000 | *கண்ணுக்குள் நிலவு* | ராஜசேகர் | தமிழ் |  |
| *குட்லக்* | சந்திரமோகன் | தமிழ் |  |  |
| *சுதந்திரம்* | ரகு | தமிழ் |  |  |
| *முகவரி* | சிவா | தமிழ் |  |  |
| *வல்லரசு* | தமிழ் | எதிர்நாயகன் |  |  |
| *கண்டுகொண்டேன் கண்டுகொண்டேன்* | தமிழ் |  |  |  |
| *பெள்ளி சம்பந்தம்* | தெலுங்கு |  |  |  |
| *பார்த்தேன் ரசித்தேன்* | பன்னீர் | தமிழ் |  |  |
| *உயிரிலே கலந்தது* | ரகுவரன் | தமிழ் |  |  |
| *ஆசாத்* | தேவா | தெலுங்கு | எதிர்நாயகன் |  |
| 2001 | *கிரகான்* | ரகு | இந்தி |  |
| *தோஸ்த்* | ரகு | தமிழ் |  |  |
| *நரசிம்மா* | ராணா | தமிழ் |  |  |
| *ஸ்டார்* | தனுஷ்கோடி | தமிழ் |  |  |
| *மஜ்னு* | கஜபதி | தமிழ் |  |  |
| 2002 | *சீமா சிம்மம்* | விஸ்வேஸ்வர ராவ் | தெலுங்கு |  |
| *தயா* | ருத்ரய்யா | தமிழ் |  |  |
| *ரோஜாக்கூட்டம்* | தமிழ் |  |  |  |
| *ரன்* | தமிழ் |  |  |  |
| *யுனிவர்சிடி* | தமிழ் |  |  |  |
| *பப்பி* | கே. ஆர். | தெலுங்கு |  |  |
| *ஐ லவ் யூ டா* | தமிழ் |  |  |  |
| *பாலா* | தமிழ் |  |  |  |
| *காதல் வைரஸ்* | தமிழ் |  |  |  |
| 2003 | *நாகா* | என். டி. ஆரின் அப்பாவாக | தெலுங்கு |  |
| *ஜானி* | தெலுங்கு |  |  |  |
| *அலாவுதீன்* | கங்காதர் | தமிழ் |  |  |
| *அலை* | தமிழ் |  |  |  |
| *ஆஞ்சநேயா* | வெங்கடேஷ்வரன் | தமிழ் |  |  |
| *திருமலை* | ஆர்டிஸ்ட் | தமிழ் |  |  |
| *அன்பே உன் வசம்* | தமிழ் |  |  |  |
| 2004 | *ஜனா* | தமிழ் |  |  |
| *துர்கி* | கன்னடம் |  |  |  |
| *நானி* | தெலுங்கு |  |  |  |
| *அரசாட்சி* | தமிழ் |  |  |  |
| *ஜனனம்* | உதய மூர்த்தி | தமிழ் |  |  |
| *மாஸ்* | சத்யா | தெலுங்கு |  |  |
| 2005 | *சச்சின்* | கௌதம் | தமிழ் |  |
| 2006 | *சிவப்பதிகாரம்* | இளங்கோ | தமிழ் |  |
| 2007 | *பசுமாசுரன்* | மலையாளம் |  |  |
| *தீபாவளி* | தமிழ் | சிறப்புத் தோற்றம் |  |  |
| *எவடைத்தே நாகேண்டி* | தெலுங்கு |  |  |  |
| *நல்லதோர் வீணை* | தமிழ் |  |  |  |
| *சிவாஜி* | செழியன் | தமிழ் | மருத்துவராக |  |
| *மருதமலை* | தமிழ் |  |  |  |
| 2008 | *பீமா* | பெரியவர் | தமிழ் |  |
| *அசோகா* | தமிழ் |  |  |  |
| *தொடக்கம்* | தமிழ் |  |  |  |
| *பெள்ளிக்கானி பிரசாத்* | தெலுங்கு |  |  |  |
| *சில நேரங்களில்* | கிருஷ்ணன் | தமிழ் |  |  |
| *ஆட்டடிஸ்தா* | தெலுங்கு |  |  |  |
| *யாரடி நீ மோகினி* | தனுஷின் அப்பாவாக | தமிழ் |  |  |
| *எல்லாம் அவன் செயல்* | ஜெகதீஸ்வரன் | தமிழ் |  |  |
| 2009 | *பேங்க்* | இந்தி |  |  |
| *மஞ்சீரா* | தெலுங்கு |  |  |  |
| 2009 | கந்தசாமி | தமிழ் | ரகுவரன் இறந்துவிட்டதால் அவருக்கு பதிலாக ஆஷிஷ் வித்யார்த்தி நடித்தார். |  |
| 2012 | *உள்ளம்* | தமிழ் | திரையரங்கில் வெளியாகாமல் குறுந்தகட்டில் வெளியானது. |  |
# டைகண்டர்

**டைகண்டர்** (爆闘宣言ダイガンダー; *பகுட்டோ சென்கென் டைகண்டா*) மனிதர்கள் ரோபோக்களை விளையாட்டுப்போட்டிகளில் பயன்படுத்தப்படுவதை அடிப்படையாகக்கொண்ட ஒரு அனிமே தொடராகும். இது டி.வி டோக்யோவில் ஏப்ரல் 2002 முதல் டிசம்பர் 2002 வரை ஒளிபரப்பட்டது. இந்த தொடரில் மொத்த 39 எபிசோடுகள் உள்ளன.
# டைகண்டர்

## கதைச்சுருக்கம்

வருங்காலத்தில் பேசும் ரோபோக்களைப் பயன்படுத்தி, மனிதர்கள் விளையாட்டுப்போட்டிகளை நிகழ்த்துகின்றனர். இவ்விளையாட்டுப் போட்டிகளில் மனிதர்களின் கட்டுப்பாட்டில் ரோபோக்கள் ஒன்றுடன் ஒன்று எதிர்த்து போராடுகின்றன. விலங்குகளைப்போல் இயல்பு நிலையில் இருக்கும் இந்த பேசும் ரோபோக்கள் யுத்தத்தின் போது மனித உருவத்துக்கு ஒத்த உருவத்தில் உருமாறி போராடுகின்றன.  
*அகிரா அகெபோனோ* என்னும் சிறுவன் *டைட்டன் பெல்ட்* என்னும் மிகப்பெருமை வாய்ந்த ரோபோ போட்டியில் தன்னுடைய ரோபோக்களான *பிளையன்*, *ஈகிள்ஆரோ*, *'ட்ரைமாக்*, *போன்ரெக்ஸ்*, *டெஸ்பெக்டார்*, *ட்ரைஹார்ன்*, *ரியூகே* மற்றும் *டைகூ* ஆகியவற்றை பயன்படுத்தி, வெல்லுவதே அவனது குறிக்கோள். இந்த ரோபோக்கள் அனைத்தும் அகிராவின் தாத்தா பேராசியர் *ஹஜிமே அகெபோனோ* உருவாக்கியது. இந்த ஒட்டுமொத்த குழுமத்துக்கு *ஹருகா* என்ற சிறுமி மேலாண்மையாளராக இருக்கிறாள். *குழு அகிரா*, இந்த ரோபோக்களுடன் பல ரோபோ சண்டை போட்டிகளில் கலந்து கொண்டு அதில் வெற்றில் பெற்றும் வருகின்றனர். இதற்கிடையில், பல நேரங்களில் *ஜின்சன்* என்ற இன்னொரு ரோபோ அகிராவையின் அவனைச்சார்ந்த ரோபோக்களையும் அழிக்க முற்படுகிறது. பேராசிரியர் *மேல்ஸ்ட்ராம்* என்பவன் தான், இந்த ரோபோவுக்கு கட்டளையிடுகிறான், மேல்ஸ்ட்ராமும் ஹஜிமேயும் முற்காலத்தில் ஒன்றாக பணி புரிந்தனர். பின்னர் *டைகமாரு* மற்றும் *ரோகமாரு* என இரண்டு ரோபோக்களும் அகிரா குழுவை அழிக்க அனுப்பப்படுகின்றன. எனினும் இந்த இரு ரோபோக்கள் எடுக்கும் அனைத்து முயற்சிகளும் பெரும்பாலும் நகைச்சுவையாகவே முடியும்.  
பின்னர், கட்டுக்கடங்காத இன்னொரு ரோபோவான *டிராகன் பஸ்டர்* மற்றும் இதைச்சார்ந்த ரோபோக்களையும் எதிர்க்க வேண்டிய சூழ்நிலை அகிராவுக்கு ஏற்படுகிறது. அகிரா எல்ல தடைகளையும் வெற்றிக்கொண்டு எவ்வாறும் *டைட்டன் பெல்ட்டை* வெல்கிறான் என்பதே கதை.
# டைகண்டர்

## கதா பாத்திரங்கள்

### முக்கியமான கதாபாத்திரங்கள்

அகிராவும் அவனது ரோபோக்களும் **டைலாந்து** என்னும் இடத்தில் வசிக்கின்றனர். தங்களுடைய வாகனத்தேவைக்கு **டைஷட்டில்** என்னும் விண்ணோடத்தை இயக்குகின்றனர்.  
- **அகிரோ அகெபோனோ**: அகிரா இக்கதையின் கதாநாயகன். அகிரா குழுவின் அனைத்து ரோபோக்களையும் இவனே கட்டுப்படுத்துகிறான். இவனது குறிக்கோள் *டைட்டன் பெல்ட்டை* வெல்வது.  
- **ஹருகா ஹோஷி**: அகிராவின் குழுவையும் அவனது ரோபோக்களையும் கவனித்துக்கொள்ளும் சிறுமி. ரோபோக்களின் பராமரிப்பு மற்றும் அவற்றை செம்மைப்படுத்துதல் போன்ற செயல்களை இவள் செய்கிறாள்.  
- **பேராசிரியர் ஹஜிமே அகெபோனோ**: ஹஜிமே அகிராவின் தாத்தா ஆவார். அகிரா பயன்படுத்தும் அனைத்து ரோபோக்களையும் உருவாக்கியவர் இவரே ஆவார். எப்போதும் பயணத்தில் இருக்கும் ஒரு நபர்.
# டைகண்டர்

## கதா பாத்திரங்கள்

### முக்கியமான கதாபாத்திரங்கள்

#### அகிராவின் போர் ரோபோக்கள்

அகிராவின் குழுவின் கீழ்க்கண்ட ரோபோ பிரவுகள் உள்ளன. *டைகண்டர் பிரிவு(ரியூகே, டைகு, டிராகன் ஃபிளேம், டிராகன் ஃபிரீஸ்), விலங்கு பிரிவு(பிளையன், ஈகிள்-ஆரோ, டிரைமாக்) மற்றும் டைனோ பிரிவு(போன் ரெக்ஸ், டெஸ்பெக்டர், ட்ரைஹார்ன்)*.  
- **டைகண்டர்**: ஹஜிமேவின் உருவாக்கமான இது, ரியூகே மற்றும் டைகண்டரின் கூட்டுருவமாகும்
- **ரியூகே**: ரியூகே அகிராவுடன் என்றும் இருக்கும் ரோபோ. முதலில் அகிராவின் கட்டளைகளை ஏற்க மறுத்தாலும் பின்னர் அவனை ஏற்றுக்கொண்டது.
- **டைகூ** : ரியூகேவுடனோ அல்லது பிற ரோபோக்களுடனோ இணைந்து போராடாத வரையில் டைகு தனியாக சண்டையிடுவதில்லை. இதன் விலங்கு உருவம் **டிராகன்**
- **டிராகன் ஃபிளேம் **: ஹஜிமேவும் மேல்ஸ்டிராமும் இணைந்து உருவாக்கிய ரோபோக்களில் ஒன்று. ஆரம்ப காலத்தின் டிராகன் பஸ்டருடன் விண்வெளி நிலையத்தில் இதுவும் *டிராகன் ஃபிரீஸும்* இருந்தன. பின்னர் டிராகன் பஸ்டர் இவர்கள் இருவரையும் ஒரு சம்பவத்தில் கைவிட்டுவிட்டு தப்பிக்கிறது. அந்நிலையில் இதுவும் டிராகன் ஃபிரீஸும் அகிராவுடன் இணைகின்றன.
- **டிராகன் ஃபிரீஸ்**: ஆரம்பகாலத்தில் டிராகன் பஸ்டருடன் இருந்து பிறகு அகிராவுடன் இணைந்த ரோபோ.
- *'பிளையன்* : விலங்கு பிரிவின் தலைவன். இதன் விலங்கு உருவம் சிங்கம்
- **போன்ரெக்ஸ்**: போன்ரெக்ஸ் டைனோ பிரிவின் தலைவன். ஆரம்ப காலத்தில் தனித்த இருந்த டைனோ பிரிவு ரோபோக்கள், தாங்கள் வாழ்ந்த பகுதியில் பொழுதுபோக்கு பூங்கா அமைப்பதற்கு எதிராக போராடின. பின்னர் இந்த பிரிவு கைவிடப்பட்ட பிறகு அகிராவுடன் இணைந்தன. இதன் விலங்கு உருவம் டைரானோசரஸ்
- **மெகாரெக்ஸ்**: ஈகிள் ஆரோ, டிரைமாக், டெஸ்பெக்டர் மற்றும் டிராஹார்ன் ஆகிய்வற்றின் கூட்டுருவம்.
- **ஈகிள் ஆரோ**: விலங்கு பிரிவைச் சேர்ந்த ரோபோ. அகிராவின் குழுவில் பறக்கும் ரோபோக்களில் ஒன்று. இதன் விலங்கு உருவம் கழுகு
- **டிரைமாக்**: விலங்கு பிரிவை சாந்த ரோபோ. எப்போதும் இதற்கு ஈகிஸ் ஆரோக்கும் சண்டை வந்து கொண்டே இருக்கும்.
- **டெஸ்பெக்டார்**: டைனோ பிரிவை சேர்ந்த ரோபோ. இதன் விலங்கு உருவம் டெரடெண்டான்
- **டிரைஹார்ன்**: டைனோ பிரிவை சேர்ந்த ரோபோ. இதன் விலங்கு உருவம் டிரைசெராடாப்ஸ்
# டைகண்டர்

## கதா பாத்திரங்கள்

### கூட்டளிகள்

- **ஸ்பிங்கில் ஸ்டார்பர்**: ஸ்பிங்கிள் ஸ்டார்பர் ரோபோ சண்டை விளையாட்டுகளின் தலைவர் ஆவார். அனைத்து போட்டிகளும் இவரது கண்காணிப்பிலே நடைபெறும்.  
- **ஜின்சன்**: மேல்ஸ்டிராமின் கட்டளையில் பல முறையில் ஆரம்பத்தில் அகிராவையும் அவனது ரோபோக்களையும் தாக்கியது. பிறகு டைகண்டரிடம் கௌரவத்தை குறித்தும் மேல்ஸ்டிராமின் உண்மையான நோக்கத்தை குறித்தும், இவன் எவ்வாறும் ரோபோக்களை மரியாதை இல்லாமல் வெறும் பொருளாக கருதுவதைக்குறித்தும் அறிந்தவுடன் அகிராவுக்கு உதவி புரிய ஆரம்பித்தது. ஜின்சனின் விலங்கு உருவம் **யூனிகார்ன்**. மேல்ஸ்டிராம் திருந்தியவுடன் பிறகு மேல்ஸ்டிராம் உடனும் டைகமாரு மற்றும் ரோகமாருவுடனும் மீண்டும் இணைந்தது.
# டைகண்டர்

## கதா பாத்திரங்கள்

### வில்லன்கள்

- **பேராசிரியர் மேல்ஸ்டிராம்**: இக்கதையின் முக்கிய்மான வில்லன் இவனே ஆவான். பேராசிரியர் ஹஜிமேவின் கூட்டாளியாக இருந்தவன். இவனும் ஹஜிமேவும் தான் இணைந்து *டிராகன் பஸ்டர்* என்ற ரோபோவை உருவாக்குகின்றனர். எனினும் தன்னை பயன்படுத்தின் ஹஜிமே உலகை கைப்பற்ற போகிறான் என்பதை அறிந்த டிரகன் பஸ்டர், ஹஜிமேவை சுட்டுவிட்டி ஆய்வகத்தையும் அழித்துவிடுகிறது. பல காலத்துக்கு பிறகு வருகிற ஹஜிமே, ஜின்சன், டைகமாரு, ரோகமாரு ஆகிய ரோபோக்களை உருவாக்கி டைகண்டரை அழிக்க நினைக்கிறான். டிராகோ டைகண்டர், இறுதியில் மேல்ஸ்டிராம் மிகப்பெரிய ஆமை ரோபோவை அழித்த பிறகு, இவன் திருந்தி விடுகிறான்
- **டைகமாரு**: ஜின்சன் உடன் சேர்ந்து அகிராவின் குழுமத்தை அழிக்க முற்படும் இரு ரோபோக்களில் ஒன்று. இது ரோகமாருவுடன் இணைந்து இன்னொரு புதுவித ரோபோவாக உருமாற இயலும். ரோகமாருவின் விலங்கு உருவம் *புலி*
- **ரோகமாரு**: ஜின்சன் உடன் பணி புரியும் இன்னொரு ரோபோ. ரோகமாருவின் விலங்கு உருவம் *ஓநாய்*  
- **டிராகன் பஸ்டர்**: ஹஜிமேயும் மேல்ஸ்டிராமும் இணைந்து உருவாக்கிய ரோபோ,. மேல்ஸ்டிராம் உண்மையான நோக்கம் தெரிந்தவுடன் ஆய்வகத்தை அழித்து விட்டு டிராகன் பஸ்டர் விண்விளி நிலையத்தின் இரு கூட்டாளிகளுடன் தங்குகிறது. இது டைகண்டருடன் இணைந்து **டிராகோ டைகண்டர்** என்ற மிக சக்திவாய்ந்த கூட்டு ரோபோவாக உருமாறும். டிராகன் பஸ்டரின் ஒரே எண்ணம் மனித குலத்தை அழித்து ரோபோக்களுக்கு ஒரு உலகத்தை உருவாக்குவது இறுதியில், அகிராவுடன் பேசிய பிறகு, மனிதர்களை குறித்த உண்மைகளை அறிகிறது. பிறகு டிராகன் பஸ்டர் ஹஜிமேவின் ஆமை ரோபோவை அழிக்க அகிராவுக்கு உதவி செய்கிறது.
# படிமம்:Daigunder d.jpg

## Fair use rationale for டைகண்டர்

I, Vinodh.vinodh, believe that the usage of this image in the above-mentioned article qualifies as fair use because:
1. It is low resolution.
1. It does not limit the copyright owner's ability to market the anime.
1. It depicts one of the subjects discussed in the article.
1. It is only being used for informational purposes.
# சொக்ட்டோ

**சொக்ட்டோ** (*Choctaw*) எனப்படுவோர், தொடக்கத்தில், மிசிசிப்பி, அலபாமா, லூசியானா ஆகிய மாநிலங்களை உள்ளடக்கிய தென்கிழக்கு ஐக்கிய அமெரிக்காவில் வாழ்ந்த தொல்குடி அமெரிக்க இனக்குழு ஆகும். இவர்கள் பேசும் மொழி முஸ்கோஜிய மொழிக்குழுவைச் சேர்ந்தது. இவர்கள், மிசிசிப்பி ஆற்றுப் பள்ளத்தாக்கு முழுவதும் பரவியிருந்த மிசிசிப்பிப் பண்பாட்டின் ஒரு பகுதியினர் ஆவர். எசுப்பானியப் பயணிகள் இவர்களை முதன்முதலாகக் கண்டதாக நம்பப்படுகிறது. 19 ஆம் நூற்றாண்டில் இவர்களுக்கு அயலவர்களாக இருந்த ஐரோப்பிய அமெரிக்கக் குடியேற்றக்காரரின் பண்பாடு மற்றும் தொழில்நுட்ப அம்சங்கள் பலவற்றை இவர்கள் பின்பற்றி வந்தனர். இதனால் அக்காலத்தில் சொக்ட்டோக்கள், ஐரோப்பிய அமெரிக்கர்களால், ஐந்து நாகரிகமுற்ற பழங்குடிகளுள் ஒரு பழங்குடியாகக் கொள்ளப்பட்டனர். தெற்குப் பகுதியிலும் சில் சொக்ட்டோக் குழுக்கள் இருந்தாலும், ஒக்லஹோமா சொக்ட்டோ தேசமும், மிசிசிப்பி சொக்ட்டோ இந்தியக் குழுவுமே முதன்மையான சொக்ட்டோ சமூகங்கள் ஆகும்.  
ஜனாதிபதி ஆண்ட்ரூ ஜாக்சன், சொக்ட்டோக்களில் வெளியேற்றத்தை இந்தியர் அகற்றல் செயற்பாடுகளுக்கு ஒரு மாதிரியாகக் கொண்டார். முதலாவது கண்ணீர்த் தடங்கள் பயணத்தை மேற்கொண்டவர்கள் சொக்ட்டோக்களே ஆவர். 1831 ஆம் ஆண்டில், ஆடும் முயல் வெளி ஒப்பந்தம் (Treaty of Dancing Rabbit Creek) எனப்படும், சொக்டோக்களை வெளியேற்றும் ஒப்பந்தத்தின்படி, ஒக்லஹோமாவுக்குச் சென்றவர்கள் போக, புதிதாக உருவான மிசிசிப்பி மாநிலத்திலேயே சில சொக்ட்டோக்கள் தங்கிவிட்டனர். இவர்களே முதன்முதலாக ஐக்கிய அமெரிக்கக் குடியுரிமை பெற்ற முக்கியமான ஐரோப்பியர் அல்லாத இனத்தவர் ஆவர். பெரிய ஐரிஷ் பஞ்சம் (1845–1849), ஏற்பட்ட காலத்தில் அவர்களுக்குத் தாராளமாக மனிதாபிமான உதவிகளைச் செய்தது தொடர்பாகவும் இவர்கள் நினைவு கூரப்படுகிறார்கள். அமெரிக்க உள்நாட்டுப் போர்க் காலத்தில் ஒக்லஹோமாவிலும், மிசிசிப்பியிலும் இருந்த சொக்ட்டோக்கள் பெரும்பாலும் கூட்டமைப்புக்கே ஆதரவாக இருந்தனர்.
# ஐக்கிய அமெரிக்காவிலுள்ள தொல்குடி அமெரிக்கர்

**ஐக்கிய அமெரிக்காவிலுள்ள தொல்குடி அமெரிக்கர்** என்போர் அலாஸ்காவின் சில பகுதிகள் உட்பட இன்றைய ஐக்கிய அமெரிக்காவுக்கு உட்பட்ட வட அமெரிக்கப் பகுதிகளைச் சேர்ந்தவர்களும், ஐரோப்பியர் வருகைக்கு முன்பிருந்தே நீண்டகாலம் அங்கு வசித்து வருபவர்களும் ஆவர். இவர்களுள், பெரும் எண்ணிக்கையிலான தனித்துவமான பழங்குடிகள், நாடுகள், இனக்குழுக்கள் என்பன அடங்கும். இவர்களுட் பலர் இன்றும் அரசியல் சமுதாயங்களாக இருந்து வருகின்றனர். இவர்கள், **அமெரிக்க இந்தியர்**, **இந்தியர்**, **மூல அமெரிக்கர்** (Original Americans), **அமெரிந்தியர்** போன்ற பல பெயர்களாலும் அழைக்கப்படுவது உண்டு. எல்லாத் தொல்குடி அமெரிக்கர்களும் தொடர்ச்சியாக அமைந்த 48 மாநிலங்களிலிருந்து வந்தவர்கள் அல்ல. இவர்களிற் சிலர், அலாஸ்காவையும் தீவுகளையும் சேர்ந்தவர்களாக உள்ளனர். இத்தகையவர்களில் அலாஸ்காவைச் சேர்ந்த, இனுப்பியாக், யூப்பிக், எஸ்கிமோக்கள், அலெயுத்துகள் என்பவர்கள் எல்லா வேளைகளிலும் தொல்குடி அமெரிக்கராகக் கருதப்படுவதில்லை. எனினும், 2000 ஆண்டிற்கான குடித்தொகைக் கணக்கெடுப்பு ஆவணங்களில், இவர்கள் எல்லோரையும் சேர்த்து *அமெரிக்க இந்தியர்களும், அலாஸ்கத் தொல்குடிகளும்* எனக் குறிப்பிடப்பட்டுள்ளது. ஹவாய்த் தொல்குடிகளும், பல்வேறு பசிபிக் தீவு அமெரிக்கர்களும் கூடத் தொல்குடி அமெரிக்கர்களாகக் கருதப்படலாம், ஆயினும் இது பொதுவான நடைமுறை அல்ல.
# ஐக்கிய அமெரிக்காவிலுள்ள தொல்குடி அமெரிக்கர்

## ஐரோப்பியக் குடியேற்றம்

அமெரிக்காவில் இடம்பெற்ற ஐரோப்பியர் குடியேற்றம், தொல்குடி அமெரிக்கர்களையும், அவர்கள் பண்பாட்டையும் சிதைத்துவிட்டது. 16 ஆம் நூற்றாண்டு தொடக்கம் முதல் 19 ஆம் நூற்றாண்டு வரை, ஐக்கிய அமெரிக்கா ஆகிவிட்ட பகுதிகளிலிருந்த மக்களுக்கு, ஐரோப்பியக் குடியேற்றம் பல வழிகளிலும் நாசம் விளைவித்தது. ஐரோப்பியக் குடியேற்றக்காரரினால் ஏற்படுத்தப்பட்ட வன்முறைகளும், இன அழிப்பும், ஐரோப்பாவிலிருந்து வந்த தொற்று நோய்கள், சொந்த நிலங்களிலிருந்து இடம் பெயர்த்தமை, அடிமைகள் ஆக்கப்பட்டமை, உள்நாட்டுப் போர் என்பவற்றுடன், பெருமளவு கலப்பு மணங்களும் இந்த அழிவுகளுக்கு முக்கிய காரணங்கள் ஆயின.
# வில்ட் சேம்பர்லென்

**வில்டன் நார்மன் சேம்பர்லென்** அல்லது **வில்ட் சேம்பர்லென்** (*Wilton Norman Chamberlain*, பிறப்பு - ஆகஸ்டு 21, 1936, மரணம் அக்டோபர் 12, 1999) முன்னாள் அமெரிக்கக் கூடைப்பந்து ஆட்டக்காரர் ஆவார். என். பி. ஏ.-இல் சேர்வதுக்கு முன் இவர் நாலு ஆண்டு கேன்சஸ் பல்கலைக்கழகத்தில் கூடைப்பந்து விளையாடினார். இவர் என். பி. ஏ.-இல் 1959 முதல் 1973 வரை விளையாடினார். 1959 முதல் 1964 வரை ஃபிலடெல்ஃபியா/சான் ஃப்ரான்சிஸ்கோ வாரியர்ஸ் அணியில் விளையாடினார். 1965 முதல் 1968 வரை ஃபிலடெல்ஃபியா 76அர்ஸ் அணியில் விளையாடினார். 1968 முதல் 1973 வரை லாஸ் ஏஞ்சலஸ் லேகர்ஸ் அணியில் விளையாடினார்.  
என். பி. ஏ. வரலாற்றில் அதிக புள்ளிகளை பெறும் வீரர்களில் ஒருவராக இருக்கிறார். சராசரியாக 30.1 புள்ளிகள் ஒவ்வொரு போட்டியிலும் எடுப்பார். கூடைப்பந்து புகழ்ச்சி சபையில் ஒரு கணவர் ஆவார். மார்ச் 2, 1962 ஒரு போட்டியில் 100 புள்ளிகள் பெற்றார்; என். பி. ஏ. வரலாற்றில் ஒரு போட்டியில் வேறு யாரும் இவ்வளவு புள்ளிகள் இன்று வரை பெற்றவில்லை.
# மைக்கல் ரெட்

**மைக்கல் ரெட்** (ஆங்கிலம்:Michael Redd, பிறப்பு - ஆகஸ்டு 24, 1979) ஒரு அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் மில்வாகி பக்ஸ் என்ற அணியில் விளையாடுகிறார். என். பி. ஏ.-இல் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார்.
# டாமினீக் வில்கின்ஸ்

**ஜாக் டாமினீக் வில்கின்ஸ்** (*Jacques Dominique Wilkins*, பிறப்பு - ஜனவரி 12, 1960) முன்னாள் அமெரிக்கக் கூடைப்பந்து ஆட்டக்காரரும் கூடைப்பந்து புகழ்ச்சி சபையில் ஒரு கணவரும் ஆவார். தலைசிறந்த "ஸ்லாம் டங்க்" செய்யர வீரர்கலில் இவர் ஒன்று ஆவார். என். பி. ஏ.-இல் சேரருத்துக்கு முன் இவர் மூன்று ஆண்டு ஜோர்ஜியா பல்கலைக்கழகத்தில் கூடைப்பந்து விளையாடினார். வில்கின்ஸின் என். பி. ஏ. ஒழுக்கம் 1982ல் வெளிப்பட்டு 1999ல் முடிந்தது; நடுவில் இரண்டு ஆண்டு ஐரோப்பாவில் விளையாடினார். இவரின் என். பி. ஏ.-இல் மிகவும் உயர்ந்த ஆண்டுகள் அட்லான்டா ஹாக்ஸ் அணியில் விளையாடினார், ஆனால் என். பி. ஏ. கடைசிப் போட்டிகளை வெற்றிப்படவில்லை; இவரின் ஒரே போரேறிப்பு (Championship) ஐரோலீகில் பனதினயிகோஸ் அணியில் வெற்றிபெற்றார்.
# ஜெய்-சி

**ஜெய்-சி** (Jay-Z), என்றழைக்கப்படும் **ஷான் கோரி கார்டர்** (Shawn Corey Carter), அமெரிக்காவின் புகழ்பெற்ற ராப் இசைக் கலைஞர் ஆவார். நியூயார்க் நகரத்தில் பிறந்து வளந்தவர். சிறுவயதிலேயே இவர் இசையில் அக்கறைப்பட்டார். 1989 முதல் 1995 வரை வேறு ராப்பர்களின் பாடல்களில் சில கவிதைகளை படைத்தார். 1996இல் வேறு ரெக்கொர்ட் நிறுவனத்தை சேரர்த்துக்கு பதில் தன் ரெக்கொர்ட் நிறுவனம், ராக்-அ-ஃபெல்லா, நிறுத்தார். இதின் மூலம் இவரின் முதலாம் ஆல்பம், ரீசனபில் டவுட், படைத்து புகழுக்கு வந்தார். 1996 முதல் 2007 வரை 11 ஆல்பம்களை படைத்த ஜெய்-சி ராப் உலகத்தில் மிகவும் செல்வந்தராவார். 7 தடவை கிராமி விருதை வெற்றிபெற்ற ஜெய்-சி ராப் இசைத் தவிர நியூயார்க் நகரத்தில் 40/40 க்ளப்பின் உடைமைக்காரர், நியூ ஜெர்சி நெட்ஸ் கூடைப்பந்து அணியின் ஒரு உடைமைக்காரர் ஆவார். இவரின் மனைவி புகழ்பெற்ற ஆர் & பி பாடகர் பியான்சே நோல்ஸ் ஆவார்.
# ஜெய்-சி

## ஆல்பம்கள்

- 1996: ரீசனபில் டவுட்
- 1997: இன் மை லைஃப்டைம், வால்யும் 1
- 1998: வால்யும் 2: ஹார்டு நாக் லைஃப்
- 1998: ஸ்ட்ரீட்ஸ் இஸ் வாச்சிங் (மற்ற ராப்பர்கள் கூட)
- 1999: வால்யும் 3: லைஃப் & டைம்ஸ் ஆஃப் ஷான் கார்டர்
- 2000: த டைனஸ்டி ராக் லா ஃபமிலியா
- 2001: த புளூப்பிரிண்ட்
- 2002: த பெஸ்ட் ஆஃப் போத் வேல்ட்ஸ் (ஆர். கெலி கூட)
- 2002: த புளூப்பிரிண்ட் 2: த கிஃப்ட் & த கர்ஸ்
- 2003: த ப்ளாக் ஆல்பம்
- 2004: அன்ஃபினிஷ்ட் பிஸ்னஸ் (ஆர். கெலி கூட)
- 2004: கொலிஷன் கோர்ஸ் (லின்கின் பார்க் கூட)
- 2006: கிங்டம் கம்
- 2007: அமெரிக்கன் கேங்ஸ்டர்
# முஸ்கோஜிய மொழிக்குழு

**முஸ்கோஜிய மொழிக்குழு** என்பது தென்கிழக்கு ஐக்கிய அமெரிக்காவைச் சேர்ந்த ஒரு உள்நாட்டுக்கு உரிய மொழிகளின் குடும்பம் ஆகும். இம் மொழிகள் பொதுவாகக் கிழக்கு மொழிகள், மேற்கு மொழிகள் என இரண்டு பிரிவுகளாகப் பிரிக்கப்படுகின்றன. எனினும் இது குறித்த வாதங்கள் இருக்கத்தான் செய்கின்றன. இம் மொழிகள் ஒட்டுநிலை மொழிகளாகும்.
# முஸ்கோஜிய மொழிக்குழு

## மொழிக்குடும்பப் பிரிவுகள்

முஸ்கோஜிய மொழிகள் ஒன்றிலிருந்து ஒன்று வேறுபடுகின்ற இரண்டு வகையில் வகைப்படுத்தப்பட்டு உள்ளன. வழக்கில் உள்ள வகைபிரிப்பு, மேரி ஹாஸ் என்பரும் அவரது மாணவர்களும் உருவாக்கியது. பிந்தியதும், சர்ச்சைக்குரியதும் ஆன இன்னொரு வகைப்பாடு பமீலா முன்றோ என்பவரால் உருவாக்கப்பட்டது.
# முஸ்கோஜிய மொழிக்குழு

## மொழிக்குடும்பப் பிரிவுகள்

### ஹாஸ் வகைப்பாடு

1. மேற்கு முஸ்கோஜிய மொழிகள்
1. சிக்காசோ
1. சொக்ட்டோ
1. கிழக்கு முஸ்கோஜிய மொழிகள்
1. நடு முஸ்கோஜிய மொழிகள்
1. அப்பலாச்சி-அலபாமா-கோவாசாத்தி குழு
1. அலபாமா-கோவாசாத்தி
1. அலபாமா
1. கோவாசாத்தி
1. அப்பலாச்சி
1. அப்பலாச்சி
1. ஹித்சித்தி-மிக்காசுக்கி
1. ஹித்சித்தி-மிக்காசுக்கி
1. கிறீக்
# முஸ்கோஜிய மொழிக்குழு

## மொழிக்குடும்பப் பிரிவுகள்

### முன்றோ வகைப்பாடு

1. வடக்கு முஸ்கோஜிய மொழிகள்
1. கிறீக் / செமினோலே
1. தெற்கு முஸ்கோஜிய மொழிகள்
1. தென்மேற்கு முஸ்கோஜியக் குழு
1. அப்பலாச்சி
1. அப்பலாச்சி
1. அலபாமா-கோவாசாத்தி
1. அலபாமா
1. கோவாசாத்தி
1. மேற்கு முஸ்கோஜிய மொழிகள்
1. சிக்காசோ
1. சொக்ட்டோ
1. ஹித்சித்தி / மிக்காசுக்கி குழு
1. ஹித்சித்தி / மிக்காசுக்கி